રાજકોટ કોર્પોરેશનમાં મેયર સહિતના પદાધિકારીઓની નવી ટીમે ચાર્જ સંભાળતાની સાથે જ સફાઈની કામગીરી પર ધ્યાન કેન્દ્રિત કર્યું છે. મેયર બીનાબહેન આચાર્ય, ડે.મેયર અશ્વિનભાઈ મોલિયા અને સ્ટેન્ડિંગ ચૅરમેન ઉદયભાઈ કાનગડ વોર્ડ ઑફિસની મુલાકાત લઈ સફાઈ કર્મચારીઓને મળી રહ્યા છે. તેમની કામગીરીનું ઓચિતું ચેકિંગ કરી રહ્યા છે. રાજકોટ સ્વચ્છ રહેવું જોઈએ તેવા એકમાત્ર લક્ષ્ય સાથે કામ કરવા સૂચનાઓ આપે છે. સ્ટેન્ડિંગ ચૅરમેન ઉદયભાઈ કાનગડે સોશિયલ મીડિયાના માધ્યમથી જાગૃતિ લાવવાના પ્રયાસો તેજ કર્યા છે. રાજકોટ કોંગ્રસના કોર્પોરેટર મનસુખભાઈ કાલરિયા કહે છે, ‘રાજકોટ સ્વચ્છતાની બાબતમાં સતત પાછળ ધકેલાતું જાય છે. તેનું મહત્ત્વનું એક કારણ એ છે કે સફાઈ કર્મચારીઓની સંખ્યા બતાવવામાં આવે છે તેમાંથી માત્ર ૩૦થી ૩પ ટકા જ ફિલ્ડ પર કામ કરે છે.